1Nba, ma na kelen nyɔgɛnu, koe kɛnu si kɛ tumɛ min, hali n ma kɛdi sɛbɛ wo ma 2bawo wo nyɛrɛ ya a lɔn ko Mari na-tumɛ si na iko surɔ-kankan. 3Mɔgɛnu tenbi a fɔla ko anu bi yisi-kimɛ anubɛ lafɛrɛ rɔ, nba, anu si tɛrɛna halakiyi la wo wati le tɔ, yɔ! A si ma iko musu-kolomɛ buyi wa a lamaga. Anu ti kisi Mari na-tumɛ rɔ. 4Kɔnɔ ma na kelen nyɔgɛnu, wo sa pinpi rɔ min kɛ, wo tumɛ ti wole latɛrɛna iko kankan. 5Waan anubɛ teleta mɔgɛ le wo dama la min kɛ, wo kɛ-nyanu ni bɛn anu ma. Suyi anubɛ pinpita mɔgɔ ma male la. 6Nba, ma kana kinɔgɔ iko doinu. Ma kundennɛ ni to ka ma yɛ lakalan anubɛ ka ma hɛnkili masɔ. 7Kinɔgɔlɛnu si kinɔgɔ suyi le tɔ. Gbɛɛtoenu fanan si gbɛɛ min suyi le tɔ. 8Kɔnɔ teleta-mɔgɛ le male la, woletɔ fɔ ma ni ma hɛnkili masɔ. Ma ni dɛnkɛninyɛ anubɛ keninteyɛ don iko kɔgɔ-matanka-fan. Alla ara lɔnnɛ min di ma ma ko ma ara kisi, wo ni ma mala kɛlɛ-kɛ-fulɛ la. 9Alla ma a latɛgɛ ko ma ni ala diminyɛ sɔrɔn kiti-tɛgɛ-lunyɛ. A ye a fɛ, ma ni kisi-koe sɔrɔn ma Mari Yisa, Allata-Mɔgɔ-Yabɔnɛ baraka rɔ. 10Yisa fagara ma ye alako ni ala nɛ ya ma kɛndɛ taran, ni wo ma, ma faganɛ, wo bɛɛ rɔ, ma si nimayɛ sɔrɔn a bolo. 11Woletɔ wo ni wo nyɔgɔn sɛnbɛ don ka wo nyɔgɔn madɛnbɛ iko wo ye a kɛla nya min kaka. 12Nba, ma na kelen nyɔgɛnu, ma ye wo madiyala ko kelen pela ko la. Mari ara wɔli kɛlɛ minnu sɔ wo yarɔ, wo karan-mɔgɛnu anubɛ wo makawandilɛnu kɔni, wo ni wonu gbiliya nya bɛɛ ma. 13Wo ni anu bira gbiliyɛ anubɛ keninteyɛ rɔ ka a tɛgɛ anu bi wɔlɛ min kɛla wola ko la. Wo ni to yisi-kimɛ rɔ dɛɛ! 14Ma na kelen nyɔgɛnu, wo ni kalabantenu makawandi. Wo ni yisi-latɛgɛ di kilandɔgɛnu ma. Minnu yisi rafaganɛ, wo ni to wonu dɛnbɛna ka wo munyu wo nyɔgɔn kɔrɔ. 15Wo kana sɔn, mɔgɔ wo mɔgɔ ni ko-yoge sara ko-yoge la. Tuma-wo-tuma, wo ni to ko-nyimɛ kɛla wo nyɔgɔn ye anubɛ mɔgɛ bɛɛ. 16Wo yisi ni to sewɛ rɔ tumɛ bɛɛ. 17Wo kana kuri Alla matara tinɛ. 18Ni ko-wo-ko mara, wo ni baraka bira Alla ye wati bɛɛ. Ado Alla ye nyinina wo le ma. Wo ni to wo mala Kirasiti Yisa rɔ. 19Wo kana Allata Ni Sɛnimɛta wɔlɛ mabeli. 20Wo kana wɔlɔyiya-kumɛnu nafɛya. 21Wo ni koe bɛɛ fɛsɛfɛsɛ. Min kin, wo ni wo mara gben! 22Min yogo, wo ni wo tanka ko su wo bɛɛ ma. 23Alla min bi yisi-kimɛ dila wo ma, alamɛ wo ya wo dɛnbɛ ka wo nyɛrɛ mara feu! Wo niyi wo, wo sɔndɔmɛ wo, wo fɛrɛ-bɔnkɛ wo, alamɛ wo ya wo bɛɛ mara a kin na! Ma Mari Yisa, Allata-Mɔgɔ-Yabɔnɛ wa na tumɛ min, a ni wo taran, fɛɛ woo sa wo la. 24Ale Yisa min bara wo yabɔ, kan-kelen-tigi le ale la min kɛ, wo si la a la ko a ni koe wo bɛɛ ma wo ye. 25Ma na kelen nyɔgɛnu, wo ni Alla matara male fanan ye. 26Wo ni ma na kelen nyɔgɛ bɛɛ kɔndɔn keninteyɛ la. 27N bi wo madiyala ma Mari tɔgɔ rɔ ko wo ni kɛdi kɛ karan dɛnkɛninya-mɔgɛ bɛɛ ye. 28Ma Mari Yisa, Allata-Mɔgɔ-Yabɔnɛta hinɛ ni to wo fɛ.
Copyright
Learn More
bam_Latn zho_Hant eng_Latn